Pöide kirik on mõõtmetelt suurim Saaremaal. Algkirik ehitati arvatavasti 13. sajandi esimesel poolel. Praegune kirik on ehitatud 14.  saj keskel, torn sai tänase kuju ilmselt alles 17. sajandil. Kirikus on Saaremaa keskaegsele arhitektuurile omane endassesuletus, hoone meenutab rohkem kindlust kui pühakoda. Ehitis sai kannatada 1940. a piksetulekahjus, siis hävis ka kõrge tornikiiver, mida praeguseni pole taastatud.